section_heading: Poznato djelo
paragraph_text: Marusja Čuraj vodi se kao autor vrlo poznate ukrajinske narodne pjesme «Oj, ne idi Grycju» (ukr. Ой, не ходи, Грицю), u kojoj se opisuje njezina neuzvraćena ljubav prema kozačkom vojniku Grycju Bobrenku, unatoč tome što je imala mnogo udvarača među kojima se najviše isticao kozački vojnik Ivan Iskra. Marusja u svojoj tuzi za sebe priprema otrovni napitak koji je slučajno popio njezin ljubljeni Grycja. Marusja je potom optužena za ubojstvo te joj se sudilo. Ova legenda o Marusji Čuraj i njezinoj simpatiji Grycju je posebno popularizirana tijekom 19. stoljeća u raznim literarnim djelima poznatih ukrajinskih književnika i ostalih umjetnika.